Na osnovu člana 32. Zakona o javnim nabavkama Bosne i Hercegovine ("Službeni glasnik BiH" broj: 39/14), a nakon provedenog otvorenog postupka nabavke roba**: „Hardverska, softverska i digitalna oprema za osiguranje monitoringa u pilot zoni Mojmilo-Dobrinja i u DMA zonama“-** tender br. 01/18 (red. broj 446. Iz Dopune Plana javnih nabavki za 2017. godinu, Odluka Nadzornog odbora br.: 08-07/17), zaključuje se:

**O K V I R N I S P O R A Z U M**

Između:

1. **KJKP "Vodovod i kanalizacija" d.o.o. Sarajevo**, ul. Jaroslava Černija broj 8., Sarajevo (u daljem tekstu: ugovorni organ), koga zastupa v.d.direktor Azra Muzur, dipl.inž.građ.

 i

2. **„ Aspo Rail“ d.o.o. Sarajevo**, ul.Alipašina br. 53 Sarajevo, (u daljem tekstu: ponuđač), koga zastupa direktor Azra Pilavdžić.

**Član 1.**

Ovim okvirnim sporazumom ugovorne strane regulišu okvirna pitanja vezana za realizaciju nabavke roba: **„Hardverska, softverska i digitalna oprema za osiguranje monitoringa u pilot zoni Mojmilo-Dobrinja i u DMA zonama“** za koje je proveden otvoreni postupak nabavke.

Na osnovu ovog okvirnog sporazuma ugovorne strane će zaključiti pojedinačne ugovore kojim će bliže regulisati prava i obaveze za realizaciju ovog okvirnog sporazuma odnosno nabavku čija finansijska vrijednost odnosno period trajanja maksimalno može biti do iznosa i perioda utvrđenog u članu 3. i članu 4. ovog sporazuma, a što će zavisiti od potreba i interesa ugovornog organa.

Pojedinačne nabavke odnosno ugovor obavezno će biti pod uslovima utvrđenim u tenderskoj dokumentaciji i prihvaćenoj ponudi.

**Član 2.**

Okvirni sporazum se zaključuje sa ponuđačem čija ponuda je izabrana kao najpovoljnija u otvorenom postupku nabavke broj: **01/18**, objavljenom na Portalu javnih nabavki obavještenje o nabavci broj 247-1-1-3-3-6/18 od 10.01.2018. godine.

**Član 3.**

Ukupna vrijednost ovog okvirnog sporazuma bez uključenog poreza na dodanu vrijednost iznosi: **38.660,00 KM** (slovima:tridesetosamhiljadašeststotinašezdeset i 00/100 KM).

**Član 4.**

Okvirni sporazum se zaključuje za period od 12 mjeseci od dana zaključivanja okvirnog sporazuma.

**Član 5.**

Robe koje su predmet okvirnog sporazuma su specificirane prema vrsti, količini i jediničnim cijenama u ponudi ponuđača broj: 015/18 od 08.02.2018.godine, koja je sastavni dio okvirnog sporazuma.

**Član 6.**

Odredbe ovog okvirnog sporazuma ne mogu se mijenjati nakon njegovog zaključenja.

**Član 7.**

Ovaj okvirni sporazum primjenjuje se sa danom potpisivanja od obje ugovorne strane

**Član 8.**

Sve eventualne sporove ugovorne strane će rješavati mirnim putem, a ako u tome ne uspiju, nadležan je sud u Sarajevu.

**Član 9.**

Obavještenje o dodjeli okvirnog sporazuma će se objaviti na Portalu JN.

**Član 10.**

Okvirni sporazum sačinjen je u 6 primjeraka, od kojih svaka ugovorna strana zadržava po 3 primjerka.

 **Ponuđač:**  **Ugovorni organ:**

 **v.d. Izvršni direktor**

 **za ekonomske i pravne poslove**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Almir Pamuk, dipl.oec.

 **Direktor v.d. Direktor**

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Azra Pilavdžić Azra Muzur, dipl.inž.građ.

Broj:\_\_\_\_\_\_\_\_\_ Broj:\_\_\_\_\_\_\_\_\_\_

Datum:\_\_\_\_\_\_\_\_\_\_ Datum:\_\_\_\_\_\_\_\_\_\_